साल के दूसरे ग्रैंड स्लैम फ्रेंच ओपन (French Open) की रविवार को सीमित संख्या में दर्शकों की मौजूदगी में शुरुआत हुई और पहला ही दिन उथल-पुथल से भरा रहा.
कोरोनावायरस के बीच इस साल के दूसरे ग्रैंड स्लैम फ्रेंच ओपन (French Open 2021) की शुरुआत हो गई है. रविवार 30 मई को सीमित दर्शकों की मौजूदगी में टूर्नामेंट का आगाज हुआ और पहला ही दिन एक विवाद और एक बड़े उलटफेर का गवाह बना. जापान की 23 साल की सुपरस्टार नाओमी ओसाका (Naomi Osaka) ने पहले दौर के अपने मैच में जीत दर्ज कर दूसरे राउंड में जगह बनाई. हालांकि, इस जीत के बावजूद उन पर फ्रेंच ओपन के आयोजकों की ओर से करीब 11 लाख रुपये का भारी भरकम जुर्माना लगाया गया, क्योंकि मैच के बाद ओसाका प्रेस कॉन्फ्रेंस के लिए नहीं आईं. वहीं, पहले ही दिन एक बड़ा उलटफेर देखने को मिला, जिसमें चौथी सीड ऑस्ट्रिया के डॉमिनिक ठीम (Dominic Thiem) को पांच सेट तक चले मुकाबले में हार का सामना करना पड़ा. उन्हें स्पेन के पाब्लो अंदुहा (Pablo Andújar) ने शिकस्त दी.
टूर्नामेंट की शुरुआत से दो दिन पहले ही ओसाका ने ऐलान किया था कि वह इस बार मीडिया से बात नहीं करेंगी, क्योंकि वह अपने मानसिक स्वास्थ्य का ध्यान रखना चाहती हैं. ओसाका ने तब कहा था कि वह अपने इस रुख के बदले किसी भी तरह के जुर्माने के लिए भी तैयार हैं. रविवार को अपने पहले ही दौर के मैच के बाद ओसाका अपने रुख पर कायम रहीं और नतीजतन उन पर कड़ा जुर्माना लगाया गया.
इससे पहले चार बार की ग्रैंड स्लैम चैंपियन ओसाका ने रैंकिंग में 63वें स्थान पर काबिज रोमानिया की पैट्रिसिया मारिया टिग को सीधे सेटों में हराया. पहला सेट आसानी से जीतने के बाद दूसरे सेट में ओसाका को संघर्ष करना पड़ा और मुकाबला टाई ब्रेकर तक खिंचा, जहां आखिरकार बाजी 6-4, 7-6 से ओसाका के हाथ ही लगी. दूसरे दौर में ओसाका का सामना 102वें स्थान पर काबिज रोमानिया की ही एना बोगडन से होगा. बोगडन ने क्वालीफायर एलिसबेटा कोकियारेटो को 6-1, 6-3 से शिकस्त दी.
इस जीत के बाद अपने पिछले बयान पर कायम रहते हुए ओसाका ने अनिवार्य रूप से होने वाली मीडिया कॉन्फ्रेंस में हिस्सा नहीं लिया. इस पर टूर्नामेंट के नियमों के हवाले से रेफरी ने कड़ा रुख अपनाया और ओसाका पर 15 हजार डॉलर यानी 10.8 लाख रुपये का जुर्माना लगाया.
इतना ही नहीं, ओसाका को चेतावनी भी दी गई कि अगर वह मीडिया दायित्वों से बचना जारी रखेंगी तो और कठोर दंड मिल सकता है, जिसमें टूर्नामेंट से बाहर करना भी शामिल है. इसके अलावा साल के चारों ग्रैंड स्लैम की ओर से जारी बयान में चेतावनी दी गई कि उन्हें बाकी टूर्नामेंटों में भी शामिल होने से रोका जा सकता है.
दूसरी तरफ, एक बड़े उलटफेर में यूएस ओपन चैम्पियन डॉमिनिक ठीम को हार का सामना करना पड़ा. दो बार फ्रेंच ओपन के उपविजेता रह चुके ठीम को 68वीं रैंक स्पेन के पाब्लो अंदुहा से पांच सेट तक चले कड़े मुकाबले में 4-6, 5-7, 6-3, 6-4, 6-4 से हार का सामना करना पड़ा.
वहीं, छठीं वरीयता प्राप्त जर्मनी के एलेक्जेंडर ज्वेरव को भी पहले ही राउंड में कड़ा संघर्ष करना पड़ा और ठीम की तरह वह भी उलटफेर का शिकार होने वाले थे, लेकिन जबरदस्त वापसी करते हुए उन्होंने अपने ही देश के ऑस्कर ऑटा को हराकर दूसरे दौर में जगह बनाई. ऑस्कर के खिलाफ ज्वेरेव पहले दोनों सेट हार गए थे, लेकिन अगले 3 सेट में उन्होंने ऑस्कर को कोई मौका नहीं दिया और 3-6, 3-6, 6-2, 6-2, 6-0 से मुकाबला अपने नाम कर लिया.

साल के दूसरे ग्रैंड स्लैम फ्रेंच ओपन की रविवार को सीमित संख्या में दर्शकों की मौजूदगी में शुरुआत हुई और पहला ही दिन उथल-पुथल से भरा रहा. कोरोनावायरस के बीच इस साल के दूसरे ग्रैंड स्लैम फ्रेंच ओपन की शुरुआत हो गई है. रविवार तीस मई को सीमित दर्शकों की मौजूदगी में टूर्नामेंट का आगाज हुआ और पहला ही दिन एक विवाद और एक बड़े उलटफेर का गवाह बना. जापान की तेईस साल की सुपरस्टार नाओमी ओसाका ने पहले दौर के अपने मैच में जीत दर्ज कर दूसरे राउंड में जगह बनाई. हालांकि, इस जीत के बावजूद उन पर फ्रेंच ओपन के आयोजकों की ओर से करीब ग्यारह लाख रुपये का भारी भरकम जुर्माना लगाया गया, क्योंकि मैच के बाद ओसाका प्रेस कॉन्फ्रेंस के लिए नहीं आईं. वहीं, पहले ही दिन एक बड़ा उलटफेर देखने को मिला, जिसमें चौथी सीड ऑस्ट्रिया के डॉमिनिक ठीम को पांच सेट तक चले मुकाबले में हार का सामना करना पड़ा. उन्हें स्पेन के पाब्लो अंदुहा ने शिकस्त दी. टूर्नामेंट की शुरुआत से दो दिन पहले ही ओसाका ने ऐलान किया था कि वह इस बार मीडिया से बात नहीं करेंगी, क्योंकि वह अपने मानसिक स्वास्थ्य का ध्यान रखना चाहती हैं. ओसाका ने तब कहा था कि वह अपने इस रुख के बदले किसी भी तरह के जुर्माने के लिए भी तैयार हैं. रविवार को अपने पहले ही दौर के मैच के बाद ओसाका अपने रुख पर कायम रहीं और नतीजतन उन पर कड़ा जुर्माना लगाया गया. इससे पहले चार बार की ग्रैंड स्लैम चैंपियन ओसाका ने रैंकिंग में तिरेसठवें स्थान पर काबिज रोमानिया की पैट्रिसिया मारिया टिग को सीधे सेटों में हराया. पहला सेट आसानी से जीतने के बाद दूसरे सेट में ओसाका को संघर्ष करना पड़ा और मुकाबला टाई ब्रेकर तक खिंचा, जहां आखिरकार बाजी छः-चार, सात-छः से ओसाका के हाथ ही लगी. दूसरे दौर में ओसाका का सामना एक सौ दोवें स्थान पर काबिज रोमानिया की ही एना बोगडन से होगा. बोगडन ने क्वालीफायर एलिसबेटा कोकियारेटो को छः-एक, छः-तीन से शिकस्त दी. इस जीत के बाद अपने पिछले बयान पर कायम रहते हुए ओसाका ने अनिवार्य रूप से होने वाली मीडिया कॉन्फ्रेंस में हिस्सा नहीं लिया. इस पर टूर्नामेंट के नियमों के हवाले से रेफरी ने कड़ा रुख अपनाया और ओसाका पर पंद्रह हजार डॉलर यानी दस.आठ लाख रुपये का जुर्माना लगाया. इतना ही नहीं, ओसाका को चेतावनी भी दी गई कि अगर वह मीडिया दायित्वों से बचना जारी रखेंगी तो और कठोर दंड मिल सकता है, जिसमें टूर्नामेंट से बाहर करना भी शामिल है. इसके अलावा साल के चारों ग्रैंड स्लैम की ओर से जारी बयान में चेतावनी दी गई कि उन्हें बाकी टूर्नामेंटों में भी शामिल होने से रोका जा सकता है. दूसरी तरफ, एक बड़े उलटफेर में यूएस ओपन चैम्पियन डॉमिनिक ठीम को हार का सामना करना पड़ा. दो बार फ्रेंच ओपन के उपविजेता रह चुके ठीम को अड़सठवीं रैंक स्पेन के पाब्लो अंदुहा से पांच सेट तक चले कड़े मुकाबले में चार-छः, पाँच-सात, छः-तीन, छः-चार, छः-चार से हार का सामना करना पड़ा. वहीं, छठीं वरीयता प्राप्त जर्मनी के एलेक्जेंडर ज्वेरव को भी पहले ही राउंड में कड़ा संघर्ष करना पड़ा और ठीम की तरह वह भी उलटफेर का शिकार होने वाले थे, लेकिन जबरदस्त वापसी करते हुए उन्होंने अपने ही देश के ऑस्कर ऑटा को हराकर दूसरे दौर में जगह बनाई. ऑस्कर के खिलाफ ज्वेरेव पहले दोनों सेट हार गए थे, लेकिन अगले तीन सेट में उन्होंने ऑस्कर को कोई मौका नहीं दिया और तीन-छः, तीन-छः, छः-दो, छः-दो, छः-शून्य से मुकाबला अपने नाम कर लिया.